ai4bharat/Pralekha huggingface dataset:
ریلوے کی وزارت
صدر جمہوریہ ہند نے ممتاز خدمات کے لئے پریسیڈنٹ پولیس میڈل اور قابل تحسین خدمات کے اعتراف میں پولیس میڈل انعامات سے نوازا
جناب سرت چندر پرہی ، پرنسپل چیف سکیورٹی کمشنر، ایسٹ سنٹرل ریلوے کو نمایاں خدمات کے اعتراف میں پریسیڈنٹ پولیس میڈل سے نوازا گیا
پندرہ افسران کو قابل تحسین خدمات کے لئے پولیس میڈل عطا کئے گئے
یوم آزادی 2023 کے موقع پر عزت مآب صدر جمہوریہ ہند نے آر پی ایف ؍ آر پی ایس ایف  کے درج ذیل افسران کو نمایاں خدمات کے لئے صدر کے پولیس میڈل اور قابل تحسین خدمات کے اعتراف میں پولیس میڈل سے نوازا۔
پریسیڈنٹس پولیس میڈل
1.جناب سرت چندر پارہی، پرنسپل چیف سیکورٹی کمشنر، ایسٹ سنٹرل ریلوے
قابل قدر خدمات کے لئے پولیس میڈل 
1.جناب انیش پرساد، ایگزیکٹو ڈائریکٹر/ویجیلنس ، ریلوے بورڈ
2.جنا ب دنیش کمار چوہان، اسسٹنٹ سیکورٹی کمشنر، نارتھ سینٹرل ریلوے
3.جناب مہندر سنگھ شیخاوت، اسسٹنٹ سیکورٹی کمشنر، نارتھ ویسٹرن ریلوے
4.جناب نٹور لال شریمالی، انسپکٹر/ 12بی این آر پی ایس ایف
5.جناب جبوئے کے آر، انسپکٹر/ 5 بی این، آر پی ایس ایف
6جناب ستھیسن وی وی، انسپکٹر/ ساؤتھ ویسٹرن ریلوے
7. جناب اجے، اسسٹنٹ پرسنل اینڈ ویلفیئر آفیسر ، ایم ای اے 
8.جناب ہمت سنگھ نتھاوت سب انسپکٹر/ ویسٹرن ریلوے
9.محترمہ سبھراڈے، لیڈی سب انسپکٹر/ ایسٹرن ریلوے
10.جناب پردیپ لوکھنڈے، سب انسپکٹر/ سنٹرل ریلوے
11.جناب اندراجیت ڈی، سب انسپکٹر/ 14 بی این، آر پی ایس ایف
12. جناب اجے کمار دویدی، اسسٹنٹ سب انسپکٹر/نارتھ ایسٹرن ریلوے
13. بھونیش کمار سریواستو، اسسٹنٹ سب انسپکٹر/ویسٹرن ریلوے
14.جناب انیل کمار چودھری، ہیڈ کانسٹیبل، ایسٹ سنٹرل ریلوے
15.جناب اودھیش ناتھ مشرا، ہیڈ کانسٹیبل، ایسٹ سنٹرل ریلوے
وزیراعظم کا دفتر
وزیر اعظم نے گوہاٹی ایمس پر شہریوں کے ردعمل کا جواب دیا
وزیر اعظم جناب نریندر مودی نے آج کئی شہریوں سے بات چیت کی، جنہوں نے گوہاٹی ایمس سے متعلق وزیر اعظم کے ٹویٹ پر تبصرہ کیا تھا۔
راجیش بھارتیہ کے ٹویٹ کے جواب میں وزیر اعظم نے ٹویٹ کیا:
”ایمس کے نیٹ ورک کی توسیع ایک بہت ہی اطمینان بخش اقدام ہے اور ہم صحت کی دیکھ بھال کو قابل رسائی اور سستی بنانے کے لیے مزید کوششیں کریں گے۔“
پروفیسر  سدھیر داس نے شمال مشرق میں سپر اسپیشلٹی علاج کی دستیابی کے بارے میں ٹویٹ کیا تھا، جس پر وزیر اعظم نے کہا:
”بے شک، اس سے شمال مشرق میں ہماری بہنوں اور بھائیوں کو بہت مدد ملے گی۔“
جورہاٹ کے رہائشی دیپانکر پراشر کے ٹویٹ کے جواب میں وزیر اعظم نے ٹویٹ کیا:
”جن کاموں کا افتتاح یا سنگ بنیاد رکھا جا چکا ہے ان کی بنیاد پر آسام کی ترقی کی رفتار میں اور تیزی لائی جائے گی۔“
وزارت دفاع
ہندوستانی فوج نے ڈرون فیڈریشن آف انڈیا کے ساتھ ایک مفاہمت نامے پر دستخط کئے
ہندوستانی فوج کی طرف سے آرمی ڈیزائن بیورو نے ڈرون ، کاؤنٹر ڈرون اور متعلقہ تکنیکوں کی تحقیق ،ترقی ، تجربہ اور تعمیر کو فروغ دینے کی سمت میں معاون طریقے سے کام کرنے کے لئے ڈرون فیڈریشن آف انڈیا کے ساتھ ایک مفاہمت نامہ پر دستخط کئے ہیں۔اس سے ہندوستانی فوج کو ان کے آپریشن میں مدد مل سکتی ہے۔ یہ مفاہمت نامہ ہماری صنعت کو تعاون فراہم کرنے میں ہندوستانی فوج کے عز م اور دفاعی تعمیر میں خود کفیل بننے کی سوچ کے موافق ملک میں تیار سازوسامان اور اسلحوں کے نظام کو تیار کرنے کے لئے ایک وسیع ایکو سسٹم کو دکھاتا ہے ۔
آر می ڈیزائن بیورو ، ہندوستانی فوج کی نوڈل ایجنسی ہے ، جو انڈسٹری ، اکیڈمک ، ڈی آر ڈی او اور ڈی پی ایس یو کے ساتھ تحقیق وترقی کی کوششوں کے لئے سہولت فراہم کرتا ہے تاکہ وہ صارفین کی ضروریات کو گہرائی سے سمجھ سکیں اور ان کی تعریف کرسکیں ۔ ڈرون فیڈریشن آف انڈیا پالیسی میں تبدیلی لاکر ، تجارت کے مواقع پیدا کرکے ، ایک مضبوط ہنر مندی کا ڈھانچہ تیار کرکے، ٹکنالوجی اور علم کی منتقلی کی سہولت ، پیمانے تیار کرکے اور انڈسٹری – اکیڈمک تعاون کے ساتھ تحقیق وترقی کی کوششوں کی حوصلہ افزائی کرکے ڈرون صنعت کو فروغ دیتا ہے ۔
ہندوستانی فوج اور ڈرون فیڈریشن آف انڈیا کے درمیان یہ مفاہمت نامہ صنعتی وتعلیمی شعبے کو ہندوستانی فوج کے ذریعہ خرید کے لئے مخصوص تکنیک اور مصنوعات تیار کرنے میں تعاون کرنے کی کوششوں کو فروغ دے گا۔ نئے مفاہمت نامے کے مطابق دونوں فریق درج ذیل شعبے میں معاون طریقے سے کام کرنے کے لئے متفق ہوئے ہیں:
- انڈسٹری ، اکیڈمک اور مسلح دستوں کے ممبران کے ساتھ گروہوں ہدف پر مبنی ٹکنالوجی ریسرچ پروگرام تیار کرنا ۔
- صنعت اور مسلح دستوں کے استعمال کرنے والے گروہوں کی شراکتداری میں علاقائی تجربات کے لئے آؤٹ ریچ کو قابل عمل بنانا۔
- ہندوستانی صنعت کے اندر فیلڈ کے منظرناموں کے بارے میں بیداری پیدا کرنے کے لئے صنعتی نمائندوں اور دیگر ماہرین کی آر می بیسڈ اور دیگر آپریشنل پوسٹوں کے دورے کے ساتھ ساتھ صنعت کی صلاحیتوں اور ترقی کو سمجھنے کے لئے صنعتی ممبران کے کارخانے والے احاطے میں فوج کے نمائندوں کے دورے کی سہولت ۔
اسٹیل کی وزارت
آزادی کا امرت مہوتسو  کے تحت ایس اے آئی ایل-وی آئی ایس ایل میں دل کے چیک اپ کیمپ کا انعقاد
آزادی کا امرت مہوتسو کے تحت، ایس اے آئی ایل- وی آئی ایس ایل نےکل، 19 اور 29 جنوری 2022 کو ملازمین اور ٹھیکے پر کام کرنے والے مزدوروں کے دل کے چیک اپس سے متعلق کیمپ منعقد کئے گئے، جس مین 30 خواتین سمیت 285 ملازمین اور ٹھیکے پر کام کرنے والوں کے بلڈ پریشر/ شوگر/ آکسیجن سیچوریشن لیول ایکو اور ای سی جی کئے گئے۔
سیہادری نارائنا ہردیالیہ کی جانب سے ڈاکٹروں اور ٹیم اور وی آئی ایس ایل ایچ آر ڈی کے ذریعے تال میل کے ساتھ ایچ آر ڈی وی آئی ایس ایل کیندر میں دل کے چیک اپس کیمپ منعقد کئے گئے۔ ماہر قلب ڈاکٹر سارت سنگانا گؤدر اور ڈاکٹر ایس وی سدھارتھ نے اپنے ماہرانہ صلاح و مشورے دئیے۔
ریلوے کی وزارت
وزیراعظم تاریخی کوسی ریل کا بڑا پل قوم کو وقف کریں گے،ساتھی ہی مسافروں کے فائدے کے لئے نئی ریل لائنوں اور بجلی کاری کے پروجیکٹوں کا افتتاح کریں گے
ان پروجیکٹوں سے علاقے میں ریل کنکٹیویٹی میں اضافہ ہوگا
وزیراعظم جناب نریندر مودی 18 ستمبر 2020 کودوپہر 12 بجے ویڈیو کانفرنسنگ کے ذریعہ تاریخی کوسی ریل کا بڑا پل قوم کو وقف کریں گے۔
اس موقع پر بہار کے گورنر جناب پھاگو چوہان، بہار کے وزیراعلی جناب نتیش کمار کے ساتھ ساتھ مرکزی وزراء میں ریلوے اور کامرس اور صنعت کے وزیر جناب پیوش گوئل، قانونی انصاف، کمیونیکشن، الیکٹرانکس اور انفارمیشن ٹیکنالوجی کے وزیر جناب روی شنکر پرساد، مویشی پروری، دودھ کے کاروبار اور ماہی گیری کے وزیر جناب گری راج سنگھ، وزیرمملکت برائے امور داخلہ جناب نتیہ نند رائے، بہار کے نائب وزیراعلی جناب سشیل مودی موجود رہیں گے۔
کوسی ریل کے بڑے پل کے علاوہ وزیراعظم بہار کے مفاد میں مسافروں کی سہولیات کے لئے ریل کے دیگر پروجیکٹوں کا بھی افتتاح کریں گے۔ان میں شامل ہیں کیول ندی پر ریلوے کا نیا پل، دو نئی ریلوے لائنیں، بجلی کاری کے پانچ پروجیکٹ، برونی میں ایک لوکو موٹیوشیڈ اور باڑھ-بختیار پور کے درمیان تیسرا لائن پروجیکٹ۔
کوسی ریل مہاسیتو کو وقف کیاجانا بہار کی تاریخ میں اور شمال مشرق کو جوڑنے والے پورے خطہ کے لئے ایک یادگار لمحہ ہے۔1887 میں نرملی بھپٹیاہی کے درمیان چھوٹی ریلوے لائن بنائی گئی تھی۔1934 میں بھاری سیلاب اور ہند -نیپال کے درمیان زبردست زلزلہ کی وجہ سے یہ ریلوے لائن بہہ گئی تھی اوراس کے بعد کوسی ندی کی ہولناکی کی وجہ سے اس ریلوے لائن کو طویل مدت تک بحال کرنے کی کوئی کوشش نہیں ہوئی۔
کوسی ریل مہاسیتو لائن پروجیکٹ کی منظوری حکومت ہند نے 2004-2003 کے دوران دی تھی۔ کوسی ریل مہاسیتو 1.9 کلو میٹر لمبا ہے اور اس کی تعمیر پر کل 516 کروڑ روپے خرچ ہوئے یہ پل ہند- نیپال سرحد کے لئے اسٹریٹجک اہمیت کاحامل ہے۔ اس پروجیکٹ کو کووڈ مہا ماری کے دوران مکمل کیا گیا تھا جس میں مہاجر مزدوروں نے بھی حصہ لیا۔
اس پروجیکٹ کووقف کرنے سے اس خطہ کے لوگوں کا 86 سال پرانا خواب پورا ہوگا اور طویل انتظار کی مدت ختم ہوگی۔
مہاسیتو کو وقف کرنے کے ساتھ ہی وزیراعظم سوپول اسٹیشن سے سوپول- راگھو پورہ ڈی ای ایم یو ٹرین کو بھی ہری جھنڈی دکھائیں گے۔ ریگولر ٹرین سروس شروع ہوجانے کے بعد یہ سوپول، ارریا اور سہرسہ ضلعوں کے لئے کافی مفید ہوگا۔ اس کے علاوہ یہاں کے لوگوں کو کولکاتہ، دہلی اور ممبئی جیسے دور دراز کے علاقوں کا سفر کرنے میں بھی آسانی ہوگی۔
وزیراعظم حاجی پور-گھوسوار- ویشالی اور اسلام پور- نتیشر میں دو نئے لائن پروجیکٹوں کا بھی افتتاح کریں گے۔جناب مودی کرنوتی- بختیار پور لنک بائی پاس اور باڑھ- بختیار پور کے درمیان تیسری لائن کا بھی افتتاح کریں گے۔
اس کے علاوہ وزیراعظم مظفر پور- سیتا مڑھی، کٹیہار- نیو جلپائی گڑی،سمستی پور- دربھنگہ- جے نگر، سمستی پور- کھگڑیا، بھاگلپور- شیو نارائن پور سیکشن میں ریلوے کی بجلی کاری کے پروجیکٹوں کابھی افتتاح کریں گے۔
سٹرک ٹرانسپورٹ اور شاہراہوں کی وزارت
این ایچ اے آئی پری پیڈ والٹ فاسٹیگ بیلنس انکوائری کے لئے مسڈ کال الرٹ کی سہولت
نئی دہلی 16؍جنوری2020: این ایچ اے آئی پری پیڈ والٹ سے جڑے فاسٹیگ استعمال کرنے والوں کے لئے بلا رکاوٹ اور اطمینان بخش خدمات فراہم کرنے کے لئے این ایچ اے آئی کی جانب سے پرموٹ کی گئی کمپنی انڈین ہائی ویز مینجمنٹ کمپنی لمٹیڈ  نے این ایچ اے آئی پری پیڈ والٹ بیلنس انکوائری کے لئے مسڈ کال الرٹ سہولت شروع کرنے کا اعلان کیا ہے۔ ایسے فاسٹیگ گراہک جنہوں نے اپنا موبائل نمبر کا اندراج کرایا ہوا ہے، اب اپنے اندراج شدہ موبائل نمبر سے +91-8884333331 نمبر پر مسڈ کال دے کر اپنے این ایچ اے آئی پری پیڈ والٹ کا بیلنس حاصل کرسکتے ہیں۔
اس سہولت کی خاص اور اہم خصوصیات حسب ذیل ہیں:
- یہ مفت سہولت ہے اور 24 گھنٹے ساتوں دن دستیاب ہے۔
- تمام موبائل ڈیوائسز اور آپریٹر پر موافق ہیں۔
- انٹر نیٹ کی کوئی ضرورت نہیں۔
- اگر ایک سے زیادہ گاڑی ایک منفرد این ایچ اے آئی پری پیڈ والٹ سے جڑی ہے تو ایس ایم ایس تمام ٹیکس کے مجموعی بیلنس شو کرے گا، جو ہر ایک گاڑی کے لئے مقرر کیا گیا ہے۔اس کے بعد اگر کسی گاڑی کو کم بیلنس حاصل ہوا تو ایک الگ ایس ایم ایس اندراج شدہ موبائل نمبر پر بھیجا جائے گا جس میں کم بیلنس ظاہر کیا جائے گا۔
- یہ سہولت این ایچ اے آئی پری پیڈ والٹ سے جڑے این ایچ اے آئی فاسٹیگ استعمال کرنے والوں کے لئے ہی دستیاب ہے۔ اب دیگر این ایچ اے آئی فاسٹیگ کا بیلنس جو مختلف بینک کھاتوں سے جڑا ہوا ہے، اس سہولت کے ذریعے نہیں لایاجاسکتا۔
این ایچ اے آئی پری پیڈ والٹ کے شروع ہونے کے بعد سے 2.25 لاکھ سے زیادہ این ایچ اے آئی فاسٹیگ استعمال کرنے والوں نے مائی فاسٹیگ ایپ کا استعمال کرتے ہوئے اپنے پری پیڈ والٹ کا متبادل چنا ہے۔ایک بینک نیوٹرل ٹیگ ہوتے ہوئے این ایچ اے آئی فاسٹیگ کو مائی فاسٹیگ ایپ کا استعمال کرتے ہوئے سیونگ بینک کھاتے یا این ایچ اے آئی والٹ پری پیڈ سے لنک کیا جاسکتا ہے۔اس وقت ایسے 13 بینک ہیں، جن کے بینک کھاتے کو این ایچ اے آئی فاسٹیگ سے جوڑا جاسکتا ہے۔ اس کے علاوہ مائی فاسٹیگ ایپ اب انڈرائیڈ اور آئی او ایس پلیٹ فارم پر بھی دستیاب ہیں۔
بجلی کی وزارت
ڈی ڈی یو جی جے وائی کے تحت بی پی ایل خاندانوں کو 1,27,68,620 بجلی سروس کنکشن مہیا کئے گئے
اس منصوبے کے تحت سال 15-2014ء سے 28اپریل 2018ء تک 18,374 موجود بجلی سے محروم مردم شماری والے گاؤں تک بجلی پہنچائی گئی
نئی دہلی،08؍فروری؍2022:
بھارت سرکار نے متعدد دیہی بجلی کاری کے کاموں کے لئے دسمبر 2014ء میں دین دیال اُپادھیائے گرام جیوتی یوجنا شروع کی تھی۔جیسا کہ ریاستوں کے ذریعے رپورٹ کیا گیا ہے ، ملک میں تمام آباد بجلی سے محروم گاؤں 28اپریل 2018ء تک بجلی سے مزئین ہوچکے ہیں۔ڈی ڈی یو جی جے وائی کے تحت 15-2014ء سے 28 اپریل 2018ء تک 18,374آباد بجلی سے محروم مردم شماری والے گاؤں تک بجلی پہنچادینے کی اطلاع ملی ہے۔ڈی ڈی یو جی جے وائی کے تحت بی پی ایل خاندانوں کو 1,27,68,620الیکٹری سٹی سروس کنکشن مہیا کئے گئے۔
یہ معلومات آج راجیہ سبھا میں توانائی اور نئی و قابل تجدید توانائی کے مرکزی وزیر جناب آر کے سنگھ نے ایک تحریری جواب میں دی۔
اقلیتی امور کی وزارتت
اقلیتوں کے لیے ترقیاتی اسکیمیں
نیتی آیوگ یا سابقہ پلاننگ کمیشن کے ذریعہ اقلیتوں کے لیے اس طرح کا کوئی الگ سے غربت کا جائزہ نہیں لیا گیا ہے۔ حکومت نے ملک بھر میں ہر طبقے کی فلاح و بہبود اور ترقی کے لیے خصوصاً اقلیتوں اور معاشی طور پر کمزور اور پسماندہ طبقات کے لیے مختلف اسکیمیں نافذ کی ہیں جن میں شامل ہیں پردھان منتری جن آروگیہ یوجنا ، پردھان منتری مدرا یوجنا ، پردھان منتری کسان سمان ندھی ، پردھان منتری اجولا یوجنا ، پردھان منتری آواس یوجنا ، بیٹی بچاؤ بیٹی پڑھاؤ یوجنا، وغیرہ۔
اقلیتی امور کی وزارت مرکزی طور پر نامزد چھ  اقلیتی برادریوں یعنی مسلمانوں، عیسائیوں، سکھوں، بدھسٹوں، پارسیوں اور جینوں کے سماجی، اقتصادی اور تعلیمی عطائے اختیار کے لیے پروگراموں/اسکیموں کو بھی نافذ کرتی ہے۔ اسکیموں کے کامیاب نفاذ کی وجہ سے، اسکولی تعلیم اور اعلیٰ تعلیم میں اقلیتی طلبا کے اندراج میں اضافہ ہوا ہے، اقلیتی طلبا میں اسکول چھوڑنے کی شرح میں کمی آئی ہے، اور اقلیتوں کو فائدہ مند روزگار حاصل کرنے میں بھی مدد ملی ہے۔ اقلیتوں کی وزارت کی طرف سے نافذ کردہ اسکیمیں/ پروگرام مختصر طور پر درج ذیل ہیں:-
A۔ تعلیمی عطائے اختیار کی اسکیمیں:
- پری میٹرک اسکالرشپ اسکیم، پوسٹ میٹرک اسکالرشپ اسکیم، میرٹ-کم-مینز پر مبنی اسکالرشپ اسکیم - ڈائریکٹ بینیفٹ ٹرانسفر  موڈ کے ذریعے طلبا کو تعلیمی طور پر با اختیار بنانے کے لیے۔
- مولانا آزاد نیشنل فیلوشپ اسکیم - مالی امداد کی شکل میں فیلوشپ فراہم کرنے کے لیے۔
- نیا سویرا - مفت کوچنگ اور اس سے منسلک اسکیم - اس اسکیم کا مقصد اقلیتی برادریوں سے تعلق رکھنے والے طلبا / امیدواروں کو تکنیکی / طبی پیشہ ورانہ کورسز کے داخلہ امتحانات اور مختلف مسابقتی امتحانات میں کوالیفائی کرنے کے لیے مفت کوچنگ فراہم کرنا ہے۔
- پڑھو پردیش - اقلیتی برادریوں کے طلبا کو بیرون ملک اعلیٰ تعلیم کے لیے تعلیمی قرضوں پر سود پر سبسڈی دینے کی اسکیم۔
- نئی اڑان - یونین پبلک سروس کمیشن ، اسٹیٹ پبلک سروس کمیشن ، اسٹاف سلیکشن کمیشن  وغیرہ کے ذریعہ منعقدہ ابتدائی امتحانات میں کامیاب ہونے والے طلبا کے لیے تعاون۔
B۔ روزگار پر مبنی اسکیمیں:-
- سیکھو اور کماؤ - 14 سے 35 سال کی عمر کے نوجوانوں کے لیے اسکل ڈیولپمنٹ اسکیم۔
- USTTAD ۔ ہنر ہاٹ کا انعقاد ملک بھر میں کاریگروں/ کاریگروں کو روزگار کے مواقع اور بازار فراہم کرنے کے لیے کیا جا رہا ہے۔
- نئی منزل - اسکول چھوڑنے والوں کی رسمی اسکول کی تعلیم اور ہنر مندی کے لیے ایک اسکیم۔
- نئی روشنی - اقلیتی برادریوں سے تعلق رکھنے والی خواتین میں قیادت کی ترقی۔
C۔ انفراسٹرکچر ڈویلپمنٹ پروگرام:-
- پردھان منتری جن وکاس کاریہ کرم  - بنیادی ڈھانچے جیسے کہ اسکول، کالج، آئی ٹی آئی، پولی ٹیکنک، ہاسٹل، سدبھاؤ منڈپ، ہنر مندی کے مراکز، پینے کے پانی اور صفائی ستھرائی کی سہولیات، بنیادی صحت مراکز، آنگن واڑی مراکز، جیسے بنیادی ڈھانچے کی فراہمی کے لیے لاگو کیا جا رہا ہے۔
اس کے علاوہ، اقلیتوں کی بہبود کے لیے وزیر اعظم کے نئے 15 نکاتی پروگرام کے تحت، حکومت اس بات کو یقینی بناتی ہے کہ پسماندہ افراد کے لیے مختلف سرکاری اسکیموں کے فوائد اقلیتی برادریوں کے پسماندہ طبقات تک پہنچیں۔ اقلیتی امور کی وزارت کی طرف سے لاگو کی جانے والی اسکیموں کی تفصیلات https://www.minorityaffairs.gov.in/en/schemes پر دستیاب ہے۔
یہ معلومات مرکزی وزیر برائے اقلیتی امور جناب مختار عباس نقوی نے آج راجیہ سبھا میں ایک تحریری جواب میں فراہم کی۔
وزیراعظم کا دفتر
امریکہ میں بھارتی برادری کے اراکین کے ساتھ وزیر اعظم کی بات چیت
وزیر اعظم جناب نریندر مودی نے 23 جون 2023 کو واشنگٹن ڈی سی میں واقع رونالڈ ریگن سینٹر میں بھارتی برادری کے اراکین کے ساتھ بات چیت کی۔
اپنے خطاب میں، وزیر اعظم نے بھارتی برادری کے اراکین کو امریکہ میں اپنے متعلقہ میدانوں میں کامیابی حاصل کرنے کے لیے مبارکباد پیش کی اور انہیں امرت کال کے دوران بھارت کی ترقی میں تعاون دینے کے لیے مدعو کیا۔ وزیر اعظم نے بھارت-امریکہ تعلقات میں ایک غیر معمولی کردار ادا کرنے کے لیے ان کا شکریہ ادا کیا، اور مستقبل کے باہمی شراکت داری کے شعبوں کو اجاگر کیا۔
صحت اور خاندانی بہبود کی وزارت
کووڈ – 19 ٹیکہ کاری کی تازہ صورت حال
ریاستوں ؍ مرکز کے زیر انتظام علاقوں کو 47.48 کروڑ سے زیادہ ویکسین ڈوز فراہم کی گئی ہیں
ریاستوں ؍ ،مرکز کے زیر انتظام علاقوں اور اسپتالوں کے پاس اب بھی 2.88 کروڑ سے زیادہ ڈوز موجود ہیں اور ان کا استعمال نہیں ہوا ہے، جنہیں لگایا جانا باقی ہے
نئی دہلی،29؍ جولائی : مرکزی حکومت ملک بھرمیں کووڈ -19ٹیکہ کاری مہم کی رفتارکو تیز کرنے اوراس دائرہ کارکو وسعت دینے کے لئے پابندعہد ہے ۔ کووڈ -19ٹیکہ کاری مہم کو عام کرنے کے تیسرے مرحلے کی شروعات 21جون ، 2021کو کی گئی تھی۔ریاستوں اورمرکز کے زیرانتظام علاقوں کو مزید ویکسین اورقبل ازوقت ویکسین کی فراہمی کے ذریعہ ٹیکہ کاری مہم کو بہتربنایاگیاہے تاکہ یہ ریاستیں اورمرکز کے زیرانتظام علاقے بہترطورپر منصوبہ بندی کرسکیں ، اسی کے ساتھ ساتھ ویکسین کی فراہمی کے سلسلے کومتوازن بناسکیں ۔
ملک گیرٹیکہ کاری مہم کے ایک حصے کے طورپر ، ریاستوں اورمرکز کے زیرانتظام علاقوں کو کووڈ کے ٹیکہ مفت فراہم کراکے بھارت حکومت ان کی مدد کرتی رہی ہے ۔ کووڈ -19ٹیکہ کاری مہم کافائدہ عوام الناس تک پہنچانے کے نئے مرحلے میں ، بھارتی حکومت ملک کے اندرویکسین تیارکرنے والی کمپنیوں کے ذریعہ تیارکردہ خوراکوں کو ان سے خریدکر ان کا 75فیصد  حصہ ریاستوں اورمرکز کے زیرانتظام علاقوں کو فراہم کرائے گی ۔
|
|
ویکسین خوراکیں
|
|

|
|
سپلائیڈ
|
|
47,48,77,490
|
|
پائپ لائن میں
|
|
53,05,260
|
|
کھپت
|
|
44,74,97,240
|
|
دستیاب بیلنس
|
|
2,88,55,050
اب تک ریاستوں ؍مرکزکے زیرانتظام علاقوں کو تمام وسائل کا استعمال کرتے ہوئے ویکسین کی 47.48کروڑسے زیادہ  خوراکیں مہیاکرائی گئی ہیں ، اور مزید 5305260 خوراکیں روانگی کے لئے تیارہیں ۔
آج صبح 8بجے تک موصول ہونے والے اعداد وشمار کے مطابق ، فراہم کردہ خوراکوں میں سے مجموعی طورپر 447497240 خوراکیں استعمال کی جاچکی ہیں ، جن میں ضائع ہونے والی تعداد بھی شامل ہے ۔
ریاستوں ؍ مرکز کے زیر انتظام علاقوں اور اسپتالوں کے پاس اب بھی 2.88 کروڑ سے زیادہ  ڈوز موجود ہیں اور ان کا استعمال نہیں ہوا ہے، جنہیں لگایا جانا باقی ہے۔
۔۔۔۔۔۔۔۔۔۔۔۔۔۔۔۔۔۔

U-7167
(Visitor Counter : 129
شہری ہوابازی کی وزارت
کووڈ-19 کے خلاف نبردآزمائی کے عمل کو تقویت دینے کےلئے ضروری اشیاء اور طبی رسدات کی بہم رسانی کے تحت 411لائف لائن اڑان پروازوں کا اہتمام کیاگیا
نئی دہلی، 30اپریل2020،ایئر انڈیا، الائنس ایئر، بھارتی فضائیہ ا ور نجی کیریئرس نے لائف لائن اڑان کے تحت 411پروازیں انجام دی ہیں۔ ان میں سے 237پروازیں ایئر انڈیا اور الائنس ایئر کے ذریعے انجام دی گئی ہیں۔ لائف لائن اڑان پروازوں کے تحت تا حال تقریبا 776.73ٹن کارگو کانقل و حمل عمل میں آیا ہے اور 28اپریل 2020 تک 404224کلومیٹرفاصلے پر احاطہ کرتے ہوئے28.05ٹن کارگو لوڈ لے جایا گیا ہے۔ لائف لائن اڑان پروازوں کا اہتمام شہری ہوابازی کی وزارت، گھریلو شعبے کے تحت ملک کے دوردراز علاقوں میں ضروری طبی اشیا کی فراہمی کےلئے انجام دے رہی ہے تاکہ کووڈ-19 کے خلاف بھارت کی نبردآزمائی میں اپنا تعاون دے سکے۔
پو ن ہنس لمیٹیڈ سمیت ہیلی کاپٹر خدمات جموں و کشمیر، لداخ، جزائر اور شمال مشرق خطے میں انجام دی جاتی رہی ہیں اور ان کی مدد سے اہم طبی سازوسامان اور مریضوں کی بہم رسانی کی گئی ہے۔ پون ہنس نے 28اپریل 2020 تک 7257کلومیٹر فاصلے پر احاطہ کرتے ہوئے 2.0ٹن کارگو کی نقل وحمل کی ہے۔ شمال مشرقی خطے، جزائر کے علاقوں اور پہاڑی ریاستوں پر خصوصی توجہ مرکوز کی گئی ہے۔ ایئر انڈیا اور بھارتی فضائیہ نے بنیادی طور پر جموں و کشمیر ، لداخ، شمال مشرق اور دیگر جزائری خطوں کےلئے اشتراک کیا ہے۔
ڈومیسٹک کارگوآپریٹر یعنی اسپائس جیٹ، بلو ڈارٹ، انڈیگو اور وستار کاروباری بنیاد پر پروازیں انجام دے رہے ہیں۔ اسپائس جیٹ نے 24مارچ سے 28اپریل 2020 کے دوران 1134204کلومیٹر فاصلے پر احاطہ کرتےہوئے 651کارگو پروازیں انجام دیں اور 4741ٹن کارگو کا نقل وحمل کیا۔ ان میں سے 233بین الاقوامی کارگو پروازیں تھیں۔ بلوڈارٹ نے 25مارچ سے 28اپریل 2020 کے دوران 244643کلومیٹر فاصلے پر احاطہ کرتے ہوئے 224کارگو پروازیں انجام دیں اور 3742ٹن کارگو کا نقل و حمل کیا۔ اس میں سے 10پروازیں بین الاقوامی کارگو پروازیں تھیں۔ انڈیگو نے 3سے 28اپریل 2020 کے دوران 59کارگوپروازوں پر احاطہ کیا ہے اور 96742کلومیٹر فاصلے پر احاطہ کرتے ہوئے 246ٹن کارگواپنی منزل پر پہنچایا ہے۔ اس میں سے 18بین الاقوامی پروازیں تھیں۔ اس میں وہ طبی سپلائیاں بھی شامل ہیں، جنہیں حکومت کےلئے مفت لایا گیا ہے۔وستار نے 19سے28اپریل 2020 کے دوران 20466کلومیٹر کا احاطہ کرتے ہوئے 14کارگو پروازیں انجام دیں اور 113ٹن کارگو اپنی منزل پر پہنچایا۔
بین الاقوامی شعبے میں فارماسیوٹیکلسز، طبی سازوسامان، کووڈ-19 راحت کاری سازوسامان کی نقل و حمل کے لئے مشرقی ایشیا کے ساتھ ایک کارگو ایئر برج قائم کیا گیا ہے۔ ایئر انڈیا 668ٹن طبی کارگو لے کر آئی ہے۔
اس کے علاوہ بلو ڈارٹ نے 14اپریل سے 28اپریل 2020 کے دوران گوانگزہو سے109ٹن طبی سپلائی کی نقل وحمل کی ہے۔ بلوڈارٹ نے بھی شنگھائی سے 25اپریل 2020 کو 5ٹن طبی کارگو اٹھایا ہے۔ اسپائس جیٹ نے بھی 140ٹن میڈیکل سپلائی شنگھائی سے 28اپریل 2020 کو اٹھائی ہے، نیز 25اپریل 2020 کو ہانگ کانگ اور سنگاپور سے 13 ٹن میڈیکل سپلائی کی بہم رسانی کی ہے۔
۔۔۔۔۔۔۔۔۔۔۔
م ن۔ک ا۔
U- 2135
(
وزیراعظم کا دفتر
وزیراعظم نے اصلاحات اور پالیسی سازی سے متعلق ایک بلاگ پوسٹ شیئر کیا
پورے اعتماد اور ترغیبات کے ذریعہ اصلاحات
نئی دہلی، 22 جون: وزیر اعظم جناب نریندر مودی نے آج کوڈو کی موجودہ صورتحال کے تناظر میں اصلاحات، مرکز وریاست کی بھاگیداری، اختراعی نوعیت کی پالیسی سازی کے تعلق سے اپنے بلاگ پوسٹ کا اشتراک کیا۔ یہ پوسٹ لنکڈ اِن پلیٹ فارم پر شیئر کیا گیا ہے۔
معزز وزیر اعظم نے اپنے ٹویٹ میں کہا: '' کووڈ-19کےدور میں اختراعی نوعیت کی پالیسی سازی سے متعلق میرے پوسٹ @LinkedIn پرمراعات اور اعتماد کے ذریعہ اصلاحات جنہیں مرکز ی و ریاستی بھاگیداری سے تقویت حاصل ہوتی ہے۔
https://www.linkedin.com/pulse/reforms-conviction-incentives-narendra-modi/?published=t
ش ح - س ک
U NO: 5768
(
شمال مشرقی ریاستوں کی ترقی کی وزارت
شمال مشرقی خطے کی فروغ کی وزارت نے، ایچ اے ڈی پی کے تحت 90 کروڑ روپے مالیت کے 41 پروجیکٹوں کو منظوری دی ، جن میں سے 13.15 کروڑ روپے مالیت کے 10 پروجیکٹ مکمل کر لئے گئے ہیں
پہاڑی علاقے کا ترقیاتی پروگرام ، شمال مشرقی خطے کی ترقی کی وزارت  کے ذریعہ، تامنگ لانگ میں آزمائشی بنیاد پر دو سال یعنی 19-2018 اور 20-2019 کے لئے شروع کیا گیا تھا۔ ایچ اے ڈی پی کے تحت شمال مشرقی خطے کی فروغ کی وزارت نے، 90 کروڑ روپے مالیت کے 41 پروجیکٹوں کو منظوری دی ، جن میں سے 13.15 کروڑ روپے مالیت کے 10 پروجیکٹ مکمل کر لئے گئے ہیں۔ ان پرو جیکٹوں کے نفاذ سے ان اضلاع کی نشان زدہ آبادی  کو فائدہ پہنچا ہے۔
یہ معلومات شمال مشرقی خطے کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں فراہم کیں۔
۰۰۰۰۰۰۰۰

U-3382
(Visitor Counter : 49
ریلوے کی وزارت
ہندوستانی ریلوے میں وادی کشمیر میں ٹرین خدمات بحال کی فی الحال کل 16 گاڑیاں چل رہی ہیں
نئی دہلی،26؍نومبر:موسم سرما کے دوران وادی کشمیر میں ہونے والی برف باری سے اکثر وبیشتر گاڑیوں کی آمدو رفت میں رخنہ پڑتا ہے۔ ایسی صورتحال میں وادی کشمیر میں ٹرین چلانے کو نقل و حمل کا سب سے بہتر ذریعہ سمجھا جاتا ہے۔ہندوستانی ریلوے نے بارہمولہ سے بانیہال  کے درمیان پورے علاقے میں ٹرین کے ذریعے ہزاروں مقامی مسافروں کو سفر کرنے کا فائدہ پہنچانے کے لئے ٹرین خدمات بحال کردی ہیں۔ وادی کشمیر میں ٹرین خدمات کی بحالی کا فیصلہ ضروری سیکورٹی آڈٹ اور گورنمنٹ ریلوے پولس ، جموں وکشمیر کے ذریعے یقین دہانی کے بعد کیا گیا۔
حال ہی میں 7نومبر 2019ء کو بھاری برف باری کی وجہ سے ریلوے ٹریک 20 سے45 سینٹی میٹر برف کی موٹائی سے ڈھک گئے تھے۔ ریلوے ٹریک سےبرف کو ہٹانے کے لئے برف کاٹنے والی مشینوں کی خدمات لی گئی تھیں۔ریلوے ٹریک پر محفوظ آپریشن کی اجازت دینے سے پہلے سری نگر- بارہمولہ سیکشن اور سری نگر-بانیہال سیکشن کو صاف کردیا گیا تھا۔
اس کے مطابق 10 نومبر 2019ء کو سری نگر-بارہمولہ ریل سیکشن کے درمیان اور 16 نومبر 2019ء کو سری نگر-بانیہال سیکشن کے درمیان ٹرائل رن شروع کئے گئے تھے۔
سری نگر-بارہمولہ کے درمیان دو جوڑی ٹرینوں کی ایک محدود مسافر سروس کا آغاز 12 نومبر 2019ء کو 45 کلومیٹر فی گھنٹہ کے حساب سے 10 بجے سے3 بجے کے درمیان شروع کیا گیا تھا۔ اس کے بعد دو جوڑی ٹرین خدمات کو چلانے کی اجازت 17نومبر 2019ء کو 45 کلو میٹر فی گھنٹہ کے حساب سے سری نگر-بانیہال سیکشن کے درمیان دی گئی تھی۔
اب ٹرین خدمات کی مدت 5 گھنٹے سے بڑھا کر 9 گھنٹے یعنی 8 بجے سے لے کر5 بجے تک کردی گئی ہیں۔ مزید برآں سیکشن کو اس کی معمول کی رفتار یعنی 100کلو میٹر فی گھنٹہ کے حساب سے بحال کردیا گیا ہے۔کل 16 گاڑیاں فی الحال چل رہی ہیں۔پہلی ٹرین 8 بج کر 5 منٹ پرچلتی ہے اور تمام ٹرین خدمات 5 بجے ختم ہوجاتی ہیں۔